Document ID: 31998D0012

31998D0012
L 004/63
JURNALUL OFÍCIAL AL UNIUNII EUROPENE
DECIZIA COMISIEI
din 15 decembrie 1997
de modificare pentru a patra oară a Directivei 82/894/CEE a Consiliului privind notificarea comunitară a bolilor animale și modificând temporar frecvența notificării în cazul encefalopatiei spongiforme bovine
(Text cu relevanță pentru SEE)
(98/12/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 82/894/CEE a Consiliului din 21 decembrie 1982 privind notificarea comunitară a bolilor animale (1), astfel cum a fost modificată ultima dată prin Decizia 92/450/CEE a Comisiei (2), în special articolul 5 alineatul (2),
întrucât epidemiile de encefalopatie spongiformă bovină sunt încă prezente pe teritoriul Comunității; întrucât, prin urmare, această boală trebuie menținută pe lista bolilor care trebuie notificate în conformitate cu Directiva 82/894/CEE;
întrucât, în virtutea experienței acumulate, necesitatea notificării prezenței acestei boli trebuie extinsă; întrucât, prin derogare, până la data de 31 decembrie 2002, este suficient un raport săptămânal al izbucnirii focarelor acestei boli cuprinzând informații necesare în general pentru izbucniri de focare secundare;
întrucât dispozițiile adoptate anterior cu privire la notificarea bolii trebuie abrogate;
întrucât măsurile prevăzute de prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
„Encefalopatia spongiformă bovină” se adaugă la anexa I a Directivei 82/894/CEE.
Articolul 2
Prin derogare de la articolul 3 alineatul (1) din Directiva 82/894/CEE, toate epidemiile de encefalopatie spongiformă bovină sunt notificate până la 31 decembrie 2002, conform articolului 4 din respectiva directivă.
Articolul 3
Decizia 92/450/CEE se abrogă.
Articolul 4
Prezenta decizie se adresează statelor membre.
Adoptată la Bruxelles, 15 decembrie 1997.

Labels: 0
6